
80   DR.30.11.2015 

 

 
 

 Dato' Haji Irmohizam bin Haji Ibrahim [Kuala Selangor]:  Yang Berhormat 
Kuala Langat boleh bersabar bagi Yang Berhormat Kuala Selangor.  Terima kasih Tuan 
Pengerusi di atas peluang yang diberikan untuk saya terlibat dalam perbahasan di peringkat 
Jawatankuasa Kementerian Pertahanan Malaysia. Saya ingin merujuk kepada Butiran 
060000 – Latihan Khidmat Negara.   

■1740 

Saya melihat bahawa Program Latihan Khidmat Negara adalah antara program 
yang boleh memupuk semangat patriotisme dan wajar diteruskan. PLKN yang telah 
dikenalkan pada tahun 2004, saya melihat bahawa sebagai satu platform untuk melatih 
anak muda untuk mengenali jati diri dan menanam rasa kebertanggungjawaban terhadap 
negara dan dalam bahasa mudahnya patriotisme.  Dianggarkan seramai 832,000 orang 
pelatih telah dilahirkan menerusi PLKN dan sepanjang 10 tahun ia diperkenalkan.  Saya 
juga amat berharap ingin bertanyakan kepada pihak Kementerian Pertahanan, apakah 
status Program PLKN ini memandangkan pada sesi 2015 terpaksa ditangguhkan setelah 
mengambil kira perkembangan ekonomi semasa dan kedudukan kewangan negara kita 
sebagai menghadapi ketidaktentuan ekonomi dunia.  Adakah program PLKN akan 
diteruskan dan apakah modul yang akan digerakkan.   

Seterusnya Tuan Pengerusi, saya difahamkan sejak 10 tahun yang lalu pelatih 
yang telah menjalani Program Latihan Khidmat Negara ini telah didedahkan dengan empat 
modul utama iaitu fizikal, kenegaraan, pembinaan karakter dan khidmat komuniti.  Kini 
sekiranya PLKN diteruskan oleh pihak kerajaan, para pelatih akan menjalani latihan dengan 
transformasi modul yang telah dikembangkan kepada lima modul utama dan tiga submodul 
saya difahamkan.  ‘Bulat air kerana pembetungnya, bulat manusia kerana muafakat’.   

Sekiranya PLKN dapat diteruskan, saya menyahut baik terhadap pelaksanaan 
transformasi modul yang telah ke arah keperluan semasa negara.  Transaksi modul 
mengikut apa yang saya baca dan amat diharapkan supaya dapat membentuk sikap 
generasi yang lebih mentaati pemimpin, sentiasa mengamalkan sikap kesetiaan dan yang 
paling sekali ialah semangat patriotisme, semangat cintakan negara, rela mempertahankan 
nyawa demi negara Malaysia yang tercinta ini.   

Diharapkan modul dan perbelanjaan yang telah diperuntukkan oleh pihak 
kementerian amatlah diharap dapat memberikan manfaat yang besar terutama sekali 
pembangunan generasi muda terhadap negara Malaysia yang berdaulat.  Agama Islam 
sebenarnya telah menggariskan dengan jelas tentang patriotisme khususnya berhubung 
kait dengan kepentingan untuk menahankan keselamatan dan maruah negara.  Firman 
Allah SWT dalam surah al-Anfal ayat 60 bermaksud, “Dan sediakanlah untuk menentang 
mereka yakni musuh yang menceroboh segala sejenis kekuatan yang dapat kamu sediakan 
dan dari pasukan-pasukan berkuda yang lengkap sedia untuk menggerunkan dengan 
persediaan musuh Allah dan musuh kamu serta musuh-musuh yang lain dari mereka yang 
kamu tidak mengetahuinya, sedangkan Allah mengetahuinya. Apa sahaja yang kamu 
belanjakan pada jalan Allah akan disempurnakan balasannya kepada kamu dan kamu tidak 
akan dianiaya”.   

Tuan Pengerusi, sehubungan dengan itu saya mohon ingin mencadangkan 
kepada pihak kementerian agar fahaman yang lebih jelas mengenai jihad harus diterapkan 
sebagai subjek khusus agar anak muda tidak terperangkap dan tidak tersalah dengan 
dakyah perjuangan palsu seperti IS atau Islamic State. 

Tuan Pengerusi, seterusnya saya ingin merujuk kepada Butiran 30000 iaitu yang 
dikaitkan dengan pertikaian Laut China Selatan.  Tuan Pengerusi, nelayan di perairan 
Sarawak sering diusir oleh pengawal pantai China bagi tujuan penangkapan ikan di 
gugusan Beting Patinggi Ali atau dikenali sebagai Luconia Shoal yang terletak kira-kira 60 
batu nautika daripada Tanjung Baram, Sarawak.  Perkara ini terjadi apabila China 
mengakui bahawa wilayah tersebut adalah di bawah taklukan mereka juga dan berlaku 
pertindihan dengan negara kita.   

Pada hemat saya tuntutan China itu tidak berasas menuntut sesuatu jaraknya 
dianggarkan kiraan 400,000 kilometer dan di samping itu juga Jason Shore yang berada 



Dato' Haji Irmohizam bin Haji Ibrahim [Kuala Selangor]: Yang Berhormat Kuala Langat boleh bersabar bagi Yang Berhormat Kuala Selangor. Terima kasih Tuan Pengerusi di atas peluang yang diberikan untuk saya terlibat dalam perbahasan di peringkat Jawatankuasa Kementerian Pertahanan Malaysia. Saya ingin merujuk kepada Butiran 060000- Latihan Khidmat Negara. #1740. Saya melihat bahawa Program Latihan Khidmat Negara adalah antara program yang boleh memupuk semangat patriotisme dan wajar diteruskan. PLKN yang telah dikenalkan pada tahun 2004, saya melihat bahawa sebagai satu platform untuk melatih anak muda untuk mengenali jati diri dan menanam rasa kebertanggungjawaban terhadap negara dan dalam bahasa mudahnya patriotisme. Dianggarkan seramai 832,000 orang pelatih telah dilahirkan menerusi PLKN dan sepanjang 10 tahun ia diperkenalkan. Saya juga amat berharap ingin bertanyakan kepada pihak Kementerian Pertahanan, apakah status Program PLKN ini memandangkan pada sesi 2015 terpaksa ditangguhkan setelah mengambil kira perkembangan ekonomi semasa dan kedudukan kewangan negara kita sebagai menghadapi ketidaktentuan ekonomi dunia. Adakah program PLKN akan diteruskan dan apakah modul yang akan digerakkan. Seterusnya Tuan Pengerusi, saya difahamkan sejak 10 tahun yang lalu pelatih yang telah menjalani Program Latihan Khidmat Negara ini telah didedahkan dengan empat modul utama iaitu fizikal, kenegaraan, pembinaan karakter dan khidmat komuniti. Kini sekiranya PLKN diteruskan oleh pihak kerajaan, para pelatih akan menjalani latihan dengan transformasi modul yang telah dikembangkan kepada lima modul utama dan tiga submodul saya difahamkan. 'Bulat air kerana pembetungnya, bulat manusia kerana muafakat'. Sekiranya PLKN dapat diteruskan, saya menyahut baik terhadap pelaksanaan transformasi modul yang telah ke arah keperluan semasa negara. Transaksi modul mengikut apa yang saya baca dan amat diharapkan supaya dapat membentuk sikap generasi yang lebih mentaati pemimpin, sentiasa mengamalkan sikap kesetiaan dan yang paling sekali ialah semangat patriotisme, semangat cintakan negara, rela mempertahankan nyawa demi negara Malaysia yang tercinta ini. Diharapkan modul dan perbelanjaan yang telah diperuntukkan oleh pihak kementerian amatlah diharap dapat memberikan manfaat yang besar terutama sekali pembangunan generasi muda terhadap negara Malaysia yang berdaulat. Agama Islam sebenarnya telah menggariskan dengan jelas tentang patriotisme khususnya berhubung kait dengan kepentingan untuk menahankan keselamatan dan maruah negara. Firman Allah SWT dalam surah al-Anfal ayat 60 bermaksud, "Dan sediakanlah untuk menentang mereka yakni musuh yang menceroboh segala sejenis kekuatan yang dapat kamu sediakan dan dari pasukan-pasukan berkuda yang lengkap sedia untuk menggerunkan dengan persediaan musuh Allah dan musuh kamu serta musuh-musuh yang lain dari mereka yang kamu tidak mengetahuinya, sedangkan Allah mengetahuinya. Apa sahaja yang kamu belanjakan pada jalan Allah akan disempurnakan balasannya kepada kamu dan kamu tidak akan dianiaya". Tuan Pengerusi, sehubungan dengan itu saya mohon ingin mencadangkan kepada pihak kementerian agar fahaman yang lebih jelas mengenai jihad harus diterapkan sebagai subjek khusus agar anak muda tidak terperangkap dan tidak tersalah dengan dakyah perjuangan palsu seperti IS atau Islamic State. Tuan Pengerusi, seterusnya saya ingin merujuk kepada Butiran 30000 iaitu yang dikaitkan dengan pertikaian Laut China Selatan. Tuan Pengerusi, nelayan di perairan Sarawak sering diusir oleh pengawal pantai China bagi tujuan penangkapan ikan di gugusan Beting Patinggi Ali atau dikenali sebagai Luconia Shoal yang terletak kira-kira 60 batu nautika daripada Tanjung Baram, Sarawak. Perkara ini terjadi apabila China mengakui bahawa wilayah tersebut adalah di bawah taklukan mereka juga dan berlaku pertindihan dengan negara kita. Pada hemat saya tuntutan China itu tidak berasas menuntut sesuatu jaraknya dianggarkan kiraan 400,000 kilometer dan di samping itu juga Jason Shore yang berada.